《登天封塔》
清代·元璟

雄镇东南一柱存，凌虚日月手堪扪。天开地扼山形壮，风吼潮来海气昏。

舄下神龙无数绕，钟前怖鸽几双翻。鲎帆珠舶苍茫外，认取青尖入此门。

作者简介：清僧。浙江平湖人，字借山，号晚香老人，初名通圆，字以中。早年出家。工诗，平生游历南北，诗体屡变，而以清雅为宗。居杭州时，曾结西溪吟社，与诸名流唱和。有《完玉堂诗集》。